
Отворена покана за професионалисти в сферата на киното и книгите
По случай своето десето издание международният кино-литературен фестивал Синелибри организира световен форум на литературните адаптации за голям екран. BOB (Based-On-Books - основан на книгите) е уникален кинофорум за срещи и обмен на високо ниво, предназначен да обедини институционални, творчески и икономически агенти в сферата на адаптациите. BOB е замислен като основен хъб за професионалисти от цял свят, които желаят да разработват филмови проекти на литературна основа. Нашата визия е както да обслужваме текущите потребности на този сектор, така и да изграждаме бъдещето му. Адресиран към филмови професионалисти, BOB ще дебатира важни теми в два последователни дни в рамките на Синелибри - ежегодно събитие с изключителен творчески заряд, вдъхновено от взаимодействието на киното и литературата.

BOB е кръстосан проект, който запълва огромна ниша в международното сътрудничество в областта на литературата и киното, създавайки международен пазар за екранизиране на книги с разнообразна стилистика и жанрова специфика, създадени през различни епохи в различни части на света. В контекста на глобалното развитие на онлайн форматите и нарастващото търсене на висококачествено съдържание на международно ниво, възниква необходимост от платформа, където автори на литературно съдържание могат да представят своите произведения на продуцентите, а участниците във филмовата индустрия да се информират и специализират конкретно в областта на адаптациите.

BOB ще се проведе на 26 и 27 октомври тази година, в интервала 10:00 - 17:30 ч., в хотел „Милениум“ в София.
Освен множеството видни световни панелисти, които ще разискват актуални теми от сферата на адаптациите и ще споделят опит и знания, тази година BOB ще хвърли светлина върху най-малко 10 внимателно подбрани и завладяващи литературни произведения в качеството им на предизвикателство и вдъхновение за смислени филмови проекти. Програмата включва панелисти от България, Франция, Англия, Германия, САЩ, Шотландия, Норвегия, Чехия, Гърция, представители на финансиращи институции, платформи, търговски и продуцентски компании, писатели, режисьори, сценаристи, актьори, журналисти, фестивални селекционери и други. Разискваните теми засягат всички аспекти на пресъздаването на книги на голям екран: от творческия процес през практиките и тенденциите до реализацията, финансирането и пласирането на пазара.

Форумът предвижда възможност за участие на експерти от всички сфери на киното и литературата, както и студенти от съответните дисциплини, но достъпът е ограничен. За да гарантираме мястото на събитието стриктно в професионалната сфера и да предложим висококачествено съдържание, участниците ще минат през процес на селекция. 
Ако желаете да участвате, следва да направите заявка и да изчакате одобрение.  Могат да участват писатели, агенти, издатели, режисьори с проект ИЛИ продуценти. Броят на допуснатите до участие проекти е ограничен. За селектираните участници в пичинг сесиите достъпът е безплатен, НО след селекция, която е незаобиколима.
*Достъпът за слушатели, професионалисти от кино-литературните среди и учащи е платен (с билети) и ще се извършва на принципа first come, first served, тъй като местата за слушатели също са ограничен брой.
Акредитациите  на медии и партньори на фестивала по правило НЕ дават достъп до BOB.  Ако  дадена медия  има  сериозни идеи, свързани пряко с темата, може да подаде обосновка и кратка мотивация, които ще бъдат разгледани от организаторите.

Внимание! Събитието се провежда на английски език. 
За селектираните/одобрените/ участници и закупилите билети BOB осигурява:

· пълен достъп до всички събития на BOB, както и освежаващи напитки и други почерпки
· акредитация за достъп до всички прожекции на Синелибри, както и за всички събития и срещи през целия фестивал от 10.10 до 03.11.2024
· печатни материали от форума и книги с автограф от участниците

· възможност да представите проекта си пред избрани продуценти или да чуете интересни проекти за евентуална реализация
*От участниците се очаква да са способни да защитят проекта си на английски език пред публика, без да се смущават.
Формуляри за регистрация ще се приемат до 23 АВГУСТ 2024 г. на имейл: info@cinelibri.com. Селектираните/одобрените/ участници ще получат писмено потвърждение до 30 АВГУСТ 2024 г.
Билети за слушатели: https://epaygo.bg/3235040635
ПОВЕЧЕ ИНФОРМАЦИЯ ЗА ПРОЦЕСА НА КАНДИДАТСТВАНЕ
Вие сте продуцент, който търси интересно съдържание за своя филм? 
Ако:
►Имате желание да продуцирате филм по книга

►Готов(а) сте да идентифицирате и откроите свежи литературни идеи за филмови проекти и да се впуснете в ново сътрудничество
►Желаете да Ви бъде представена селекция от книги, подходящи за екранизиране
►Интересувате се от адаптации и искате да се запознаете с опитни и убедителни лектори, които ще споделят ценно ноу-хау по темата
►Желаете да дискутирате основни проблеми в областта на адаптациите

► Желаете да се запознаете с изтъкнати личности от индустрията и да обмените опит
Моля:

Регистрирайте се на info@cinelibri.com, като посочите вашето име, контакти за обратна връзка, интереси в областта на адаптациите, кратко портфолио и/или линк към уебстраница.
Вие сте писател, агент, издател, режисьор, който желае да представи книгата си или филмовия си проект по книга в развитие пред световни и български продуценти? 

Ако:
►Вашата книга е „узряла“ за екранизация

►Търсите продуценти, които да превърнат Вашата книга във филм

► Търсите копродуценти или продуценти на филмов проект по книга в развитие
►Искате да срещнете опитни и убедителни лектори, които ще споделят ценно ноу-хау

►Желаете да дискутирате основни проблеми в областта на адаптациите

► Желаете да се запознаете с видни личности от индустрията и да обмените опит

Моля: 
Регистрирайте се на info@cinelibri.com, като посочите вашето име, контакти за обратна връзка, биография, име на книгата, логлайн, резюме, потенциал за „превод“ на книгата на езика на киното, продадени права или други силни страни.

